5 आरोपी गिरफ्तार; महाराष्ट्र के मदरसों में ले जाए जा रहे थे
Maharashtra Pune Sangli Madrasa Controversy: Bihar's 29 Children Rescued by Railway Police सूत्रों से गोपनीय जानकारी मिलने के बाद रेलवे पुलिस ने इन बच्चों को मनमाड रेलवे स्टेशन पर उतारा.. पुलिस से मिली प्राथमिक जानकारी के मुताबिक इन बच्चों को सांगली और पुणे के मदरसों में ले जाया जा रहा था..
महाराष्ट्र के भुसावल और मनमाड रेलवे स्टेशन पर मंगलवार रात पुलिस ने 60 नाबालिग बच्चों को छुड़ाया है। इन्हें बिहार से महाराष्ट्र के सांगली और पुणे के मदरसों में ले जाया जा रहा था। पुलिस ने बताया कि सभी बच्चों की उम्र 5-15 साल के बीच में है। इन्हें यहां लेकर आ रहे 5 लोगों को गिरफ्तार कर लिया गया है।
ट्रेन में यात्री की शिकायत के बाद मामला आया सामने
पुलिस ने बताया कि बच्चों को बिहार से दानापुर एक्सप्रेस में बैठाया गया था। इनके साथ 5 अन्य लोग भी ट्रेन में मौजूद थे, जो इन्हें पुणे लेकर आ रहे थे। बच्चों के आरक्षित डिब्बे में पहुंचने पर एक यात्री ने ट्वीट कर रेलवे पुलिस को जानकारी दी। यात्री ने रेलवे पुलिस को बताया कि ट्रेन के डिब्बे में कुछ बच्चे हैं। जो भूखे प्यासे दिख रहे हैं। कृपया इनकी मदद कीजिए।
जानकारी मिलने के बाद रेलवे पुलिस ने भुसावल रेलवे स्टेशन पर ट्रेन की जांच की। 29 बच्चों को मौके पर ट्रेन से उतार लिया गया। पुलिस ने इनके साथ 1 मौलवी को भी गिरफ्तार किया है। इसके बाद रेलवे पुलिस ने मनमाड रेलवे स्टेशन पर दोबारा ट्रेन की जांच की तो 31 अन्य नाबालिग बच्चों का पता चला। पुलिस ने उन्हें भी ट्रेन से सुरक्षित बाहर निकाल लिया। इन बच्चों के साथ सफर कर रहे 4 अन्य लोगों को भी गिरफ्तार किया गया है।
बच्चों को जलगांव और नासिक बाल सुधार गृह भेजा गया
पुलिस ने बताया कि 5 लोगों के खिलाफ बच्चों की तस्करी के आरोप में केस दर्ज किया गया है। इनके पास से बच्चों को ले जाने का माता-पिता का सहमति पत्र भी नहीं मिला है। भुसावल रेलवे स्टेशन पर छुड़ाए गए 29 बच्चों को जलगांव बाल सुधार गृह भेजा गया है। वहीं, अन्य 31 बच्चों को नासिक के बाल सुधार गृह भेजा गया है। पकड़े गए सभी आरोपियों से पूछताछ की जा रही है।
यह खबरें भी पढ़ सकते हैं...
बाल मजदूरी के लिए बच्चों की मानव तस्करी, बिहार के 11 बच्चों को ले जा रहे थे दिल्ली
उत्तर प्रदेश के लखनऊ में चिनहट पुलिस ने बाल मजदूरी के लिए बिहार के मोतिहारी से दिल्ली जा रहे 11 बच्चों को मुक्त कराया। मानव तस्करी सेल और चाइल्ड लाइन की सूचना पर हुई इस कार्रवाई में पुलिस ने छह मानव तस्कर को गिरफ्तार किया है। मुक्त कराए गए सभी बच्चों को राजकीय बाल गृह भेजा गया है। पूरी खबर पढ़ें...
ट्रेनों से मानव तस्करी... लड़कियों से 5 गुना ज्यादा लड़के होते हैं अगवा
ट्रेनों से होने वाली मानव तस्करी में लड़कियों की तुलना में दो से पांच गुना ज्यादा लड़के अगवा हो रहे हैं। घर के काम करवाने से लेकर अंग प्रत्यारोपण और मादक पदार्थों की तस्करी में सबसे ज्यादा लड़कों का इस्तेमाल किया जा रहा है। पूरी खबर पढ़ें...​​​​​​​​​​​​​​